नेदरल्यान्डस्‌सँग खेल्नुअघि कप्तान रोहित पौडेलले भने- हामी सबै उत्साहित छौं
नेपाल र नेदरल्यान्ड्सले ट्वान्टी-२० विश्वकपमा मंगलबार आफ्नो पहिलो खेल खेल्दै छन् । कठिन मानिएको समूह ‘डी’ मा नेपाल र नेदरल्यान्ड्स बाहेक, श्रीलंका, दक्षिण अफ्रिका र बंगलादेश रहेका छन् ।  नेदरल्याण्डसँगको खेल खेल्नु अघि कप्तान रोहिन पौडेलले भने आफूहरू  उत्साहित रहेको बताएका छन् ।
डालास, अमेरिका — नेपाल र नेदरल्यान्ड्सले ट्वान्टी-२० विश्वकपमा मंगलबार आफ्नो पहिलो खेल खेल्दै छन् । कठिन मानिएको समूह ‘डी’ मा नेपाल र नेदरल्यान्ड्स बाहेक, श्रीलंका, दक्षिण अफ्रिका र बंगलादेश रहेका छन् ।  नेदरल्याण्डसँगको खेल खेल्नु अघि कप्तान रोहिन पौडेलले भने आफूहरू  उत्साहित रहेको बताएका छन् ।कप्तान पौडेलले कान्तिपुरसँग गरेको संक्षिप्त कुराकानी : क्यानडा र अमेरिकाको खेलपछि ‘नाइस नर्भसनेस’ आइरहेको छ । हामी सबै उत्साहित छौं र नेदरल्यान्ड्सको खेललाई लिएर प्रतिक्षामा छौं । नेपालका लागि यो इभेन्ट निकै महत्त्वपूर्ण छ । पछिल्ला दश वर्षदेखि हामी विश्वकपमा खेल्न सकिरहेका थिएनौं । त्यसैले हामी सबै र नेपाल क्रिकेटका लागि यो विश्वकप निकै महत्त्वपूर्ण छ । बच्चा हुँदादेखि नै विश्वकप खेल्ने सपना थियो । अब त्यो सपना पुरा गर्ने अवसर पाइरहेका छौं । साथै जिम्मेवारी पनि आएको छ, त्यो हामी पुरा गर्नेछौं ।नेदरल्यान्ड्ससहित सहभागी सबै टोली उत्तिकै राम्रा छन् । नेदरल्यान्ड्सविरुद्ध पछिल्लो समय हामी खेल्दै पनि आएका छौं । जसले दबाबलाई झेल्न सक्छ, त्यही टोलीले जित्न सक्छ जस्तो लाग्छ । क्यानडासँग ग्रान्ड प्रेरी क्रिकेट रंगशालामा खेलेको आधारमा भन्नुपर्दा यो विकेटमा अलिकति बाउन्स छ । यो बुझेर हामीले खेल्नुपर्छ । दिउँसो खेलिरहेकाले घाम, उच्च आद्रताहरु पनि हेरेर खेल्नुपर्ने हुन्छ ।नेदरल्यान्ड्स टिम पनि धेरै राम्रो छ । हाम्रो समूहमा रहेका श्रीलंका, दक्षिण अफ्रिका, बंगलादेश हामी भन्दा राम्रो टोली हुन् । तर दुवै टोलीले एउटै सिमाबाट खेल सुरु गर्ने हो, त्यसैले हामी आफ्नो खेलमा विश्वास गर्छौं ।